ai4bharat/Pralekha huggingface dataset:
உள்துறை அமைச்சகம்
யாஸ் புயல் குறித்து தேசிய நெருக்கடி மேலாண்மை குழுவின் கூட்டம் நடைபெற்றது
வங்கக்கடலில் உருவாகியுள்ள யாஸ் புயலை எதிர்கொள்வதற்கான மத்திய மற்றும் மாநில அமைச்சகங்கள்/முகமைகளின் தயார் நிலையை ஆய்வு செய்வதற்கான தேசிய நெருக்கடி மேலாண்மை குழுவின் கூட்டம் அமைச்சரவை செயலாளர் திரு ராஜீவ் கவுபாவின் தலைமையில் இன்று நடைபெற்றது.
கூட்டத்தில் பேசிய இந்திய வானிலைத் துறையின் தலைமை இயக்குநர், மேற்கு வங்கம் மற்றும் வடக்கு ஒடிசா கடற்கரைப் பகுதிகளை மே 26 மாலை புயல் நெருங்கும் என்று எதிர்பார்க்கப்படுவதாகவும், அப்போது மணிக்கு 155 முதல் 165 கிலோ மீட்டர் வேகத்தில் காற்று வீசக்கூடும் எனவும் தெரிவித்தார்.
புயலை எதிர்கொள்வதற்காக எடுக்கப்பட்டு வரும் நடவடிக்கைகள் குறித்து தொடர்புடைய மாநிலங்களின் தலைமை செயலாளர்கள் குழுவிடம் தெரிவித்தனர். தாழ்வான பகுதிகளில் வசித்து வரும் மக்கள் பாதுகாப்பான இடங்களுக்கு அழைத்து செல்லப்பட்டு வருவதாக தெரிவிக்கப்பட்டது. உணவு தானியங்கள், குடிதண்ணீர் மற்றும் இதர அத்தியாவசிய பொருட்கள் போதுமான அளவில் சேமிக்கப்பட்டு இருப்பதோடு, மின்சாரம் மற்றும் தொலைதொடர்பு ஆகிய அத்தியாவசிய சேவைகளை பராமரிப்பதற்கான நடவடிக்கைகளும் எடுக்கப்பட்டு வருகின்றன.
தேசிய பேரிடர் மீட்புப் படையின் 65 குழுக்கள் களத்திற்கு அனுப்பப்படுகின்றன. இன்னும் 20 குழுக்கள் தயார் நிலையில் உள்ளன. இராணுவம், கடற்படை மற்றும் கடலோர காவல் படையின் கப்பல்கள் மற்றும் விமானங்கள் தயார் நிலையில் உள்ளன.
மருத்துவமனைகள் மற்றும் கொவிட் பராமரிப்பு மையங்கள் தடையின்றி இயங்கவும், ஆக்சிஜன் விநியோகம் நாடு முழுவதும் தடையின்றி நடைபெறவும் தேவையான ஏற்பாடுகள் செய்யப்பட்டு வருகின்றன.
மத்திய மற்றும் மாநில முகமைகளின் தயார் நிலையை ஆய்வு செய்த திரு ராஜிவ் கவுபா, உயிரிழப்பு மற்றும் சொத்துகளுக்கு பாதிப்பு ஏற்படாத வகையில் அனைத்து நடவடிக்கைகளும் சரியான நேரத்தில் எடுக்கப்பட வேண்டும் என்று வலியுறுத்தினார்.
புயல் காரணமாக பாதிப்பு ஏற்படக்கூடிய பகுதிகளிலிருந்து மக்களை வெளியேற்ற வேண்டும் என்றும் கடலுக்கு சென்றுள்ள படகுகள் மற்றும் கப்பல்கள் கரைக்கு திரும்புவதை உறுதி செய்ய வேண்டும் என்றும் கேட்டுக் கொண்டார்.
கொவிட் மருத்துவமனைகள் மற்றும் மையங்களின்
செயல்பாடுகள் பாதிக்காமல் இருப்பதை உறுதி செய்ய வேண்டும் என்றும் நோயாளிகளின் பாதுகாப்பு மிகவும் முக்கியம் என்றும் அவர் வலியுறுத்தினார். புயலால் பாதிக்கப்பட்ட பகுதிகளில் இருந்து நாட்டின் மற்ற பகுதிகளுக்கு ஆக்சிஜன் விநியோகம் தடையின்றி நடைபெற வேண்டும் என்றும் அவர் கூறினார்.
மின்சாரம், தொலைத்தொடர்பு மற்றும் இதர முக்கிய சேவைகளை விரைந்து மீட்டமைக்க தேவையான நடவடிக்கைகள் எடுக்கப்பட வேண்டும் என்று அமைச்சரவை செயலாளர் வலியுறுத்தினார். மாநில அரசுகள் மற்றும் யூனியன் பிரதேச நிர்வாகங்களுடன் இணைந்து பணியாற்றி அவர்களுக்கு தேவையான உதவிகளை வழங்க வேண்டும் என்று முகமைகளை அவர் கேட்டுக்கொண்டார்.
மேற்கு வங்கம், ஒடிசா, தமிழ்நாடு, ஆந்திரப் பிரதேசம், அந்தமான் & நிக்கோபார் மற்றும் புதுச்சேரியின் தலைமை செயலாளர்கள் மற்றும் உயரதிகாரிகள் இக்கூட்டத்தில் கலந்து கொண்டனர்.
மத்திய உள்துறை, மின்சாரம், கப்பல், தொலைத்தொடர்பு, பெட்ரோலியம் மற்றும் இயற்கை எரிவாயு, விமான போக்குவரத்து மற்றும் மீன்வளம் ஆகிய அமைச்சகங்களின் செயலாளர்கள், ரயில்வே வாரிய தலைவர், தேசிய பேரிடர் மேலாண்மை ஆணையத்தின் உறுப்பினர் செயலாளர், கடலோர காவல்படை, தேசிய பேரிடர் மீட்பு படை மற்றும் இந்திய வானிலைத் துறை ஆகியவற்றின் தலைமை அதிகாரிகள் கூட்டத்தில் கலந்து கொண்டனர்.
ஜல்சக்தி அமைச்சகம்
கங்கை ஆற்று படுகையின் பனிப்பாறை ஏரி அட்லஸ் வெளியீடு
கங்கை ஆற்று படுகையின் பனிப்பாறை ஏரி நிலப்பட ஏட்டை  நீர் வளம், ஆற்று மேம்பாடு மற்றும் கங்கை புத்தாக்க துறை செயலாளர் திரு பங்கஜ் குமார் காணொலி நிகழ்ச்சி ஒன்றில் இன்று வெளியிட்டார்.
கங்கை தோன்றும் பகுதியில் இருந்து இமலாய அடிவாரம் வரை 2,47,109 சதுர கிலோமீட்டர் தொலைவுக்கு உள்ள பனிப்பாறை ஏரிகளின் அடிப்படையில் இந்த கங்கை ஆற்று படுகையின் பனிப்பாறை ஏரி நிலப்பட ஏடு உருவக்கப்பட்டுள்ளது.
என்ஆர்எஸ்சி, இஸ்ரோ மற்றும் நீர் வளம், ஆற்று மேம்பாடு மற்றும் கங்கை புத்தாக்க துறையின் என்எச்பி இணையதளங்களான https://bhuvan.nrsc.gov.in/nhp/, www.indiawris.gov.in மற்றும் www.nhp.mowr.gov.in ஆகியவற்றில் இந்த அட்லஸை காணலாம்.
என்ஆர்எஸ்சி-ன் என்எச்பி-புவன் இணையதள்த்தை விண்வெளித்துறை செயலாளரும் இஸ்ரோ தலைவருமான டாக்டர் கே சிவன் தொடங்கி வைத்தார். என்எச்பி-யின் கீழ் என்ஆர்எஸ்சி எடுத்துள்ள நடவடிக்கைகளின் தகவல் களஞ்சியமான இந்த தளத்தில், அறிக்கைகள் மற்றும் அறிவுசார் பொருட்களை பதிவிறக்கம் செய்து கொள்ளலாம். இணைய முகவரி: https://bhuvan.nrsc.gov.in/nhp/
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1731154
-----
(Visitor Counter : 220
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 194.09 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 24,052 கொவிட் சிகிச்சை பெறுபவர்கள் எண்ணிக்கை 0.06 சதவிதமாக உள்ளது.
குணமடைந்தோர் விகிதம் தற்போது 98.73 சதவீதம்
கடந்த 24 மணி நேரத்தில் 2,619 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,26,28,073 என அதிகரித்துள்ளது.
கடந்த 24 மணி நேரத்தில் 4,270 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 1.03 சதவீதம் ஆகும்
வாராந்திர பாதிப்பு விகிதம் 0.84 சதவீதம் ஆகும்
இதுவரை மொத்தம் 85.26 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,13,699 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1831219
ஜல்சக்தி அமைச்சகம்
ஜல் ஜீவன் இயக்கத்தின் கீழ் அருணாச்சலப் பிரதேசத்திலுள்ள தொலைதூர வீடுகளுக்கு குடிநீர் குழாய் இணைப்பு வழங்கப்பட்டுள்ளது
அருணாச்சலப் பிரதேச மாநிலத்தில், இந்திய - பூட்டான் சர்வதேச எல்லையில் அமைந்துள்ள ப்ரோக்சர்தாங் கிராமத்தில் 22 வீடுகளில், 170 மக்கள் வசித்து வருகின்றனர்.
கடந்த 2019 வரை இந்த கிராமத்தில் உள்ள மக்கள் தண்ணீர் பிரச்சனையால் பெரிதும் பாதிக்கப்பட்டிருந்தனர். எனினும் ஜல் ஜீவன் இயக்கம் நடைமுறைப்படுத்தப்பட்ட பின், மாநிலப் பொது சுகாதாரத் துறையின் மூலம் அங்குள்ள அனைத்து வீடுகளுக்கும் சுத்திகரிக்கப்பட்ட தண்ணீர் வழங்கப்பட்டது. சுமார் 67 லட்சம் ரூபாய் மதிப்பீட்டில் இந்த சுத்திகரிக்கப்பட்ட தண்ணீர் வசதி செய்துத் தரப்பட்டுள்ளது.
அந்தப் பகுதியில் நிலவும் தட்பவெப்ப நிலையினால் அங்கு சுத்திகரிக்கப்பட்ட தண்ணீர் வசதி செய்து தரப்படும் பணி பெரும் சவாலாகவே இருந்தது. எனினும் அவற்றை எல்லாம் வெற்றிகரமாக எதிர்கொண்டு இந்தத் திட்டம் அங்கு நிறைவேற்றப்பட்டுள்ளது.
சென்ற ஆண்டு ஆகஸ்ட் 15ஆம் தேதி பிரதமர் திரு நரேந்திர மோடி அறிவித்ததற்கிணங்க, ஜல் ஜீவன் இயக்கத்தின் மூலம் மாநில அரசுகளின் துணையோடு வரும் 2024ஆம் ஆண்டுக்குள் அனைத்து ஊரக வீடுகளுக்கும் குடிநீர் இணைப்பு வழங்க இலக்கு நிர்ணயிக்கப்பட்டுள்ளது.
மேலும் விபரங்களுக்கு இந்த செய்திக் குறிப்பை ஆங்கிலத்தில் இங்கே காணவும்.
https://pib.gov.in/PressReleasePage.aspx?PRID=1664369
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 114.46 கோடியைக் கடந்தது
நாட்டில் கடந்த 24 மணி நேரத்தில் 73,44,739 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 114.46 கோடியைக்  கடந்தது. 1,17,53,091 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 11,242 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,38,85,132 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.28 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 144 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 11,919 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,28,762 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.37 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 12,32,505 கொவிட் பரிசோதனைகள் செய்யப்பட்டன. இதுவரை சுமார் 62.82 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 55 நாட்களில் 2 சதவீதத்திற்கும் குறைவாக நீடித்து, தற்போது 0.94 சதவீதமாக உள்ளது. தினசரித் தொற்று விகிதம் 0.97 சதவீதமாக பதிவாகியுள்ளது. இந்த எண்ணிக்கை தொடர்ந்து 80 நாட்களாக 3 சதவீதத்திற்குக் கீழே 45 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1772815
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
209.27 கோடி 93.90 கோடி 2-வது தவணை மற்றும் 13.18 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 31,52,882 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 1,01,830. கொவிட் சிகிச்சை பெறுபவர்கள் எண்ணிக்கை 0.23 சதவீதமாக உள்ளது.
குணமடைந்தோர் விகிதம் தற்போது 98.58 சதவீதம்
கடந்த 24 மணி நேரத்தில் 15,220 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,36,85,535 என அதிகரித்துள்ளது.
கடந்த 24 மணி நேரத்தில் 15,754 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.18 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,54,491 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1853022
பிரதமர் அலுவலகம்
கங்கை இயக்கம் குழுவினருடன் பிரதமர் கலந்துரையாடல்
கங்கை நதி தூய்மை குறித்து விழிப்புணர்வை ஏற்படுத்த படகுப் பயணம் மேற்கொண்டுள்ள மலையேற்றத்திலும் அனுபவம் மிக்க நாற்பது ஆர்வலர்களின் குழு பிரதமர் திரு. நரேந்திர மோடியை இன்று  சந்தித்தது. எவரெஸ்ட் மலைச் சிகரத்தைத் தொட்ட இந்தியாவின் முதல் பெண்மணியான திருமதி. பச்சேந்திரி பால் தலைமையிலான இந்தக் குழுவில் எவரெஸ்ட் சிகரத்தில் வெற்றிகரமாக ஏறிய 8 மலையேற்ற வீர்ர்களும் இடம்பெற்றுள்ளனர்.
மத்திய அரசின் “நமாமி கங்கா” பிரச்சாரத்தால் கவரப்பட்ட இந்தக் குழுவினர் தங்கள் பயணத்திற்கு “கங்கா இயக்கம்” எனப் பெயர் சூட்டியுள்ளனர். ஒருமாத காலம் நடைபெறவுள்ள இந்தப் படகுப் பயணக் குழுவினர் ஹரித்வாரிலிருந்து பாட்னா வரை நதியில் பயணம் செய்யவுள்ளனர். இந்தப் பயணத்தின் போது, பிஜ்னோர், நரோரா, ஃபாரூகாபாத், கான்பூர், அலகாபாத், வாரணாசி, பக்சார் ஆகிய இடங்களில் தங்கிச் செல்வார்கள். இந்த ஒன்பது நகரங்களில் தங்கும் போது இந்தக் குழுவினர் கங்கை தூய்மையைப் பராமரிப்பது பற்றி விழிப்புணர்வை ஏற்படுத்துவதோடு, தூய்மைப் பணிகளையும் மேற்கொள்வார்கள்.
இந்தக் குழுவினருடன் கலந்துரையாடிய பிரதமர், இத்தகைய முயற்சியை மேற்கொண்டுள்ள குழு உறுப்பினர்களைப் பாராட்டினார். தூய்மையான, தடையில்லா வேகம் கொண்ட கங்கை நதி என்பது முக்கியமானது என சுட்டிக்காட்டினார். இவர்களின் விழிப்புணர்வு செயல்பாடுகளின் ஒருபகுதியாக இந்த நகரங்களைக் கடந்து செல்லும் போது, பள்ளிச் சிறார்களை சந்திப்பது அவசியம் என குறிப்பாக அவர் வலியுறுத்தினார்.
பிரதமர் அலுவலகம்
மாலத்தீவு அதிபர் திரு.இப்ராஹிம் முகமது சோலிஹ்-ஐ பிரதமர் தொலைபேசியில் தொடர்பு கொண்டு வாழ்த்தினார்
மாலத்தீவில் அண்மையில் நடைபெற்ற நாடாளுமன்ற தேர்தலில் மாலத்தீவு ஜனநாயகக் கட்சி  வெற்றி பெற்றதையொட்டி, பிரதமர் திரு.நரேந்திர மோடி, மாலத்தீவு அதிபர் திரு. இப்ராஹிம் முகமது சோலிஹ்-கிற்கு வாழத்துத் தெரிவித்துள்ளார்.
மாலத்தீவு ஜனநாயகக் கட்சி பெற்றுள்ள வெற்றி, மாலத்தீவு மக்களுக்காக அர்ப்பணிப்பு உணர்வுடன் அயராது பாடுபட்ட தலைவர்களின் முயற்சி மற்றும் அவர்களது கொள்கைக்கு கிடைத்த மாபெரும் அங்கீகாரம் என பிரதமர் தமது வாழ்த்துச் செய்தியில் குறிப்பிட்டுள்ளார். மாலத்தீவு தேர்தல்கள் வெற்றிகரமாக நடந்து முடிந்திருப்பதை வரவேற்றுள்ள அவர், இந்த வெற்றி மாலத்தீவில் ஜனநாயகம் வலுப்பெற்றுள்ளதையும் ஜனநாயக அமைப்புகள் பலப்படுத்தப்பட்டு இருப்பதையும் எடுத்துரைப்பதாக குறிப்பிட்டுள்ளார்.
“முதலில் அண்டைநாடுகள்” என்ற இந்தியாவின் கொள்கையை மீண்டும் உறுதிப்படுத்தியுள்ள பிரதமர், மாலத்தீவுடன் மேலும் நெருங்கி பணியாற்றி, இருதரப்பு ஒத்துழைப்பை பலப்படுத்துவதுடன் மாலத்தீவின் சமூக – பொருளாதார வளர்ச்சிக்கான தேவைகளைப் பூர்த்தி செய்ய இந்தியா உதவும் என்றும் தெரிவித்துள்ளார்.
முன்னாள் அதிபர் முகமது நஷீத்தையும் தொடர்பு கொண்டு பேசிய பிரதமர், வரலாற்று சிறப்பு மிக்க தேர்தல் வெற்றிக்காக வாழ்த்து தெரிவித்தார். மாலத்தீவில் ஜனநாயகத்தை ஆழமாக பதியச் செய்ய பாடுபட்ட ஜனநாயகத்தை விரும்பும் அனைத்து சக்திகளையும் பாராட்டியுள்ள பிரதமர், இந்த நோக்கம் முழுமையாக நிறைவேற இந்தியா தொடர்ந்து உதவும் என்றும் தெரிவித்துள்ளார்.
தகவல் மற்றும் ஒலிபரப்பு அமைச்சகம்
சூதாட்டம் குறித்த நேரடி மற்றும் மறைமுக விளம்பரங்களை அனுமதிக்க வேண்டாம் என்று ஊடக நிறுவனங்களுக்கு தகவல் மற்றும் ஒலிபரப்பு அமைச்சகம் அறிவுறுத்தல்
ஊடக நிறுவனங்கள், ஆன்லைன் விளம்பர இடைத்தரகர்கள் மற்றும் சமூக ஊடகத் தளங்கள் உள்ளிட்ட அனைத்து சம்பந்தப்பட்ட பிரிவினர்களையும், எந்தவொரு வடிவத்திலும் பந்தயம் / சூதாட்டம் குறித்த விளம்பரங்கள் / விளம்பர உள்ளடக்கத்தைக் காட்டுவதைத் தவிர்க்குமாறு தகவல் மற்றும் ஒலிபரப்பு அமைச்சகம் இன்று அறிவுறுத்தியுள்ளது. இந்த அறிவுரையைக் கடைப்பிடிக்கத் தவறினால், பல்வேறு சட்டங்களின் கீழ் உரிய நடவடிக்கை எடுக்கப்படும் என்றும் தெரிவிக்கப்பட்டுள்ளது.
சூதாட்ட / பந்தய தளங்களின் விளம்பரங்கள் நுகர்வோருக்கு, குறிப்பாக இளைஞர்கள் மற்றும் குழந்தைகளுக்கு, நிதி மற்றும் சமூகப்பொருளாதார ஆபத்தை ஏற்படுத்துகின்றன என்பதை மீண்டும் வலியுறுத்துவதற்காக, சூதாட்டப் பயன்பாடுகளின் பயனர்களிடமிருந்து கணிசமான பணத்தை வசூலித்த முகவர்களின் நெட்வொர்க்கிற்கு எதிரான சமீபத்திய மத்திய அரசின் நடவடிக்கையை அமைச்சகம் சுட்டிக்காட்டியுள்ளது. இந்தப் பொறிமுறை பணமோசடி நெட்வொர்க்குகளுடன் தொடர்புகளைக் கொண்டுள்ளது, இதனால் நாட்டின் நிதி பாதுகாப்புக்கு அச்சுறுத்தல் உள்ளது என்று அது மேலும் கூறியுள்ளது.
இந்த சட்டவிரோத நடவடிக்கைகளுடன், இதுபோன்ற விளம்பரங்களுக்கு பணம் செலுத்த கருப்புப் பணம் பயன்படுத்தப்படுவதற்கான வாய்ப்பும் அதிகம் என்று அமைச்சகம் ஆலோசனையில் கூறியுள்ளது. அந்த வகையில், கிரிக்கெட் போட்டிகள் உள்ளிட்ட முக்கிய விளையாட்டு நிகழ்வுகளின் போது சூதாட்டம் மற்றும் சூதாட்டத் தளங்களின் நேரடி மற்றும் மறைமுக விளம்பரங்களை விளம்பர இடைத்தரகர்கள் மற்றும் சமூக ஊடகத் தளங்கள் உள்ளிட்ட சில ஊடக நிறுவனங்கள் அனுமதித்து வருவதாக அமைச்சகம் குறிப்பிட்டுள்ளது. மேலும், குறிப்பாக கிரிக்கெட் போன்ற ஒரு பெரிய விளையாட்டு நிகழ்வின் போது இதுபோன்ற பந்தயம் மற்றும் சூதாட்ட தளங்களை ஊக்குவிக்கும் போக்கு இருப்பதை அமைச்சகம் கவனித்துள்ளது. அத்தகைய ஒரு முக்கியமான சர்வதேச நிகழ்வு இன்னும் சில நாட்களில் தொடங்குகிறது.
பந்தயம் / சூதாட்டத் தளங்களை விளம்பரப்படுத்துவதற்கு எதிராக ஊடக தளங்களை எச்சரிக்க அமைச்சகம் ஆலோசனைகளை வழங்கியுள்ளது. ஆன்லைன் விளம்பர இடைத்தரகர்கள் இந்திய பார்வையாளர்களைக் குறிவைத்து இதுபோன்ற விளம்பரங்களை வெளியிட வேண்டாம் என்றும் அறிவுறுத்தப்பட்டுள்ளது. இதற்காக 13.06.2022, 03.10.2022 மற்றும் 06.04.2023 ஆகிய நாட்களில் அமைச்சகத்தால் ஆலோசனைகள் வெளியிடப்பட்டுள்ளன. சூதாட்டம் மற்றும் பந்தயம் ஒரு சட்டவிரோத நடவடிக்கை என்றும், எனவே எந்தவொரு ஊடகத் தளத்திலும் நேரடியாகவோ அல்லது மறைமுகமாகவோ அத்தகைய நடவடிக்கைகளை விளம்பரப்படுத்துவது மற்றும் ஊக்குவித்தல் நுகர்வோர் பாதுகாப்புச் சட்டம், 2019, பிரஸ் கவுன்சில் சட்டம் 1978 உள்ளிட்ட பல்வேறு சட்டங்களுக்கு முரணானது என்று இந்த ஆலோசனைகள் கூறுகின்றன.
மேலும், தகவல் தொழில்நுட்ப  விதிகள், 2021 இன் சமீபத்தில் திருத்தப்பட்ட விதி 3  , இடைத்தரகர்கள் தாங்களாகவே நியாயமான முயற்சிகளை மேற்கொள்ள வேண்டும் என்று அறிவுறுத்துகிறது. மேலும் அதன் கணினி வளத்தைப் பயன்படுத்துபவர்கள், விளையாட்டு பற்றிய எந்தவொரு தகவலையும் வழங்கவோ, அதனை தூண்டும் வகையில் காட்சிப்படுத்தவோ, பதிவேற்றவோ, திருத்தவோ, வெளியிடவோ, அனுப்பவோ, சேமிக்கவோ, புதுப்பிக்கவோ அல்லது பகிரவோ கூடாது என்று கூறுகிறது.
ஊரக வளர்ச்சி அமைச்சகம்
கோவிட்-19 தொற்று முன்னெச்சரிக்கை நடவடிக்கைகளை எடுக்கும் அதே சமயத்தில், வேலைவாய்ப்புகளை உருவாக்குவது, ஊரக வீட்டு வசதி, உள்கட்டமைப்பு வளர்ச்சி, கிராமப்புற வாழ்வாதாரங்களை வலுப்படுத்துதல் ஆகியவற்றை விரைந்து செயல்படுத்துமாறு அமைச்சர் நரேந்திர சிங் தோமர் மாநிலங்களைக் கேட்டுக்கொண்டார்
நாட்டில் கட்டுப்பாடுகள் இல்லாத பகுதிகளில் ஏப்ரல், 20 ம் தேதி முதல் அனுமதிக்கப்பட்டுள்ள தளர்வுகளையும், மகாத்மா காந்தி தேசிய ஊரக வேலை உறுதியளிப்புச் சட்டம், பிரதமர் கிராமப்புற ஏழைகள் மறுவாழ்வு திட்டம், பிரதமர் சாலைகள் திட்டம், தேசிய ஊரக வாழ்வாதார திட்டம் ஆகியவை தொடர்பான பணிகள் இந்த பகுதிகளில் தொடங்கப்பட்டுள்ளதையும் கருத்தில் கொண்டு, மத்திய ஊரக வளர்ச்சி, பஞ்சாயத்து ராஜ் மற்றும் வேளாண்மை, விவசாயிகள் நல அமைச்சர், திரு நரேந்திர சிங் தோமர் மற்றும் ஊரக வளர்ச்சி இணை அமைச்சர், சாத்வி நிரஞ்சன் ஜோதி ஆகியோர், மாநிலங்கள் மற்றும் யூனியன் பிரதேசங்களின் ஊரக வளர்ச்சி அமைச்சர்கள் மற்றும் சம்பந்தப்பட்ட அதிகாரிகளுடன் இரண்டு மணி நேர காணொலி காட்சி மூலம் இன்று பேசினனார்.
நடப்பு நிதியாண்டில் ரூ. 36,400 கோடியை ஊரக வளர்ச்சி அமைச்சகம் ஏற்கனவே அவர்களுக்கு வழங்கியுள்ளதாக மாநிலங்கள் / யூனியன் பிரதேசங்களிடம் அவர் தெரிவித்தார். மகாத்மா காந்தி தேசிய ஊரக வேலை உறுதியளிப்புச் சட்டத்தின் கீழ் ரூ. 33,300 கோடிக்கு அமைச்சகம் ஒப்புதல் அளித்திருந்த நிலையில், கூலிகள் மற்றும் பொருள்கள் தொடர்பான முந்தைய ஆண்டுகளின் அனைத்து நிலுவைத் தொகைகளையும் செலுத்த அதிலிருந்து ரூ. 20,624 கோடி வழங்கப்பட்டுள்ளது. மகாத்மா காந்தி தேசிய ஊரக வேலை உறுதியளிப்புச் திட்டத்தின் கீழ் அனைத்து செல்வுகளையும் சந்திக்க ஜூன் 2020 வரை இந்த தொகை போதுமானதாகும். பல்வேறு ஊரக வளர்ச்சி திட்டங்களுக்கு போதுமான நிதி ஆதாரங்கள் இருப்பதாக மாநிலங்கள் / யூனியன் பிரதேசங்களிடம் அமைச்சர் உறுதி அளித்தார்.
நீர் வள அமைச்சகம் மற்றும் நில வளத் துறையின் திட்டங்களோடு தொடர்புடைய தண்ணீர் சேமிப்பு, நிலத்தடி நீர் மீள்நிரப்பு மற்றும் நீர்ப்பாசன பணிகள் மீது மகாத்மா காந்தி தேசிய ஊரக வேலை உறுதியளிப்புச் திட்டத்தின் கீழ் கவனம் செலுத்த வேண்டும் என்று அவர் வலியுறுத்தினார்.
பிரதமர் ஏழைகள் மறுவாழ்வு திட்டத்தின்  கீழ் 2.21 கோடி வீடுகளுக்கு ஏற்கனவே ஒப்புதல் அளிக்கப்பட்டுள்ளதாக தகவல் தெரிவித்த அமைச்சர், அதில் 1 கோடியே 86 ஆயிரம் வீடுகளுக்கான பணிகள் முடிவடைந்துள்ளதாக கூறினார். 48 லட்சம் வீடுகளுக்கான மூன்றாம் மற்றும் நான்காம் தவணைகள் பயனாளிகளுக்கு ஏற்கனவே வழங்கப்பட்டுள்ளதாகவும், அந்த வீடுகளை விரைவில் முடிக்க முன்னுரிமை அளிக்கப்பட வேண்டும் எனவும் அவர் வலியுறுத்தினார்.
அறிவியல் மற்றும் தொழில்நுட்பத்துறை
இயந்திர பாதிப்புகளை தானே சரிசெய்து கொள்ளும் பொருட்களை இந்திய விஞ்ஞானிகள் கண்டறிந்துள்ளனர்
விண்கலங்கள் போன்றவற்றில் உள்ள பழுதடைந்த மின்னணு உபகரணங்கள் தங்களை தாங்களே சரிசெய்து கொள்ள வைக்கும் புதிய பொருட்களை இந்திய விஞ்ஞானிகள் கண்டறிந்துள்ளனர்.
நமது தினசரி வாழ்க்கையில் நாம் பயன்படுத்தும் உபகரணங்கள் இயந்திர பாதிப்பின் காரணமாக அவ்வப்போது செயலிழந்து, அவற்றை நாம் செப்பனிடவோ, மாற்றவோ வைக்கின்றன. இதன் மூலம் உபகரணங்களின் ஆயுட்காலம் குறைந்து பராமரிப்பு செலவுகள் அதிகரிக்கின்றன. விண்கலங்கள் போன்ற பல்வேறு இடங்களில் கோளாறுகளை சரி செய்வதற்கான மனித தலையீட்டுக்கு சாத்தியமில்லை.
இந்த தேவைகளை மனதில் கொண்ட இந்திய அறிவியல் கல்வி மற்றும் ஆராய்ச்சி நிறுவனம் , கொல்கத்தாவை சேர்ந்த ஆராய்ச்சியாளர்கள், பைசோஎலெக்ட்ரிக் மாலிக்கியூளர் கிரிஸ்டல்கள் எனும் தங்களை தாங்களே செப்பனிட்டுக் கொள்ளும் பொருட்களை கண்டுபிடித்துள்ளனர். இயந்திரவியல் தாக்கத்தின் போது மின்சாரத்தை உற்பத்தி செய்து இவை தங்களை தாங்களே சரி செய்துக் கொள்ளும்.
பதிப்பக இணைப்பு: 10.1126/science.abg3886
மேலும் விவரங்களுக்கு, பேராசிரியர் சி மல்லா ரெட்டி , பேராசிரியர் நிர்மால்யா கோஷ்  ஆகியோரை தொடர்பு கொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1738607
சிறுபான்மையினர் நலன் அமைச்சகம்
கற்றல் மற்றும் ஈதல் திட்டம்
பயிற்சி பெறுகின்ற மொத்த பயனாளிகளில் 33 சதவிகித பயனாளிகள் பெண்களாக இருக்க வேண்டும் என்ற இலக்கை கற்றல் மற்றும் ஈதல் திட்டம் நிறைவேற்றி உள்ளது. 33 சதவிகிதம் என்பதையும் தாண்டி சுமார் 56.59 சதவிகிதம் மகளிர் பயிற்சி பெற்றுள்ளனர்.
|
|
திட்ட ஆண்டு
|
|
பயிற்சி பெற்ற மகளிர் 
|
|
2014-15
|
|
47.63
|
|
2015-16
|
|
57.69
|
|
2016-17
|
|
58.78
|
|
2017-18
|
|
59.56
|
|
2018-19
|
|
58.75
|
|
2019-20
|
|
54.73
|
|
2020-21
|
|
58.96
பெருந்தொற்று ஆண்டில் அதாவது 2020-21ல் இந்த அமைச்சகமானது சுகாதாரம் தொடர்பான வேலைகளுக்கு 20,000 பேர்களுக்கு பயிற்சி அளிக்க ஒதுக்கீடு செய்திருந்தது. வாழ்வாதார மேம்பாட்டிற்கான பல்வேறு திட்டங்கள் ஒருங்கிணைக்கப்பட்டு பிரதமமந்திரி விகாஸ் யோஜனா என்ற பெயரில் புதிய திட்டம் உருவாக்கப்பட்டு உள்ளது.
இந்த தகவலை மத்திய சிறுபான்மையினர் விவகாரங்கள் துறை அமைச்சர் திருமதி ஸ்மிருதி ஜுபின் இராணி மக்களவையில் இன்று ஒரு எழுத்துப்பூர்வமான பதிலில் தெரிவித்தார்.
குடியரசுத் துணைத் தலைவர் செயலகம்
சுப்பிரமணிய பாரதி இந்தியாவின் குறுகிய உள்நாட்டு சுவர்களை உடைக்க விரும்பினார்: குடியரசுத் துணை தலைவர்
சுப்ரமணிய பாரதியின் பிறந்த நாள் கொண்டாட்டத்தில் உரையாற்றினார்
குரு தேவ் ரவீந்திரநாத் தாகூரை போல் இந்தியாவின் குறுகிய உள்நாட்டு சுவர்களை உடைக்க விரும்பினார் சுப்பிரமணிய பாரதி என்று குடியரசுத் துணைத் தலைவர் கூறினார். சென்னையில் இன்று நடைபெற்ற தேசியக் கவி சுப்ரமணிய பாரதியின் பிறந்த தினக் கொண்டாத்தில் உரையாற்றியபோது அவர் இதனைத் தெரிவித்தார். தமிழக ஆளுநர் திரு. பன்வாரிலால் புரோஹித்ந உள்ளிட்ட பிரமுகர்கள் இந்த நிகழ்ச்சியில் பங்கேற்றனர்.
அறிவு களஞ்சியமான இவருக்கு அளிக்கப்பட்ட பட்டமே பாரதி என்பதும் மகாகவி என்பதும். இலக்கிய உலகத்திற்கு அவர் தனது பேச்சுகளாலும் கவிதைகளாலும் பெரும் பங்கு வகித்துள்ளார். கல்விக் கடவுளின் முழு ஆசியையும் பெற்றவர் மகாகவி என்று குடியரசுத் துணை தலைவர் கூறினார்.
அவரது நோக்கம் சுதந்திரமாக இருந்தது. அவர் சுதந்திர போராட்டத்தில் ஈடுபட்டு வெள்ளையர்களிடம் இருந்து நம் நாடு விடுதலை அடைவதற்கு மட்டும் அல்ல பசி, பாலினப் பாகுபாடு, தீண்டாமை, அசுத்த சூழல், குறுகிய மொழியியல் மற்றும் மத மனநோய் ஆகியவற்றில் இருந்தும் இந்தியா விடுபட வேண்டும் என்று போராடினார்.
இந்தியாவின் சிறந்த பாரம்பரியம் மற்றும் இந்த பாரம்பரியத்தின் பகுதியாக உள்ள மொழி மற்றும் இலக்கியத்திற்காக இந்தியர்கள் பெருமை அடைய வேண்டும் என்று குடியரசுத் துணை தலைவர் கேட்டுக்கொண்டார். பாரதியார் இந்தியாவின் பன்முகத்தைத் கொண்டாடினார், அவர் அனைத்து மொழிகளையும் விரும்பினார் மேலும், அவர் தெலுங்கு மொழியினை சுந்தர தெலுங்கு என்று விவரித்தார் எனபதையும் அவர் சுட்டிக் காட்டினார்.
பிரதமர் அலுவலகம்
ஆஸ்திரேலியப் பிரதமர் திரு.மால்கம் டர்ன்புல்லுடன் பிரதமர் தொலைபேசியில் பேசினார்
ஆஸ்திரேலியப் பிரதமர் திரு. மால்கம் டர்ன்புல் இன்று பிரதமர் திரு. நரேந்திர மோடியுடன் தொலைபேசியில் தொடர்பு கொண்டு பேசினார்.
தனது சமீபத்திய இந்திய பயணம் வெற்றிகரமாக அமைந்ததற்கு பிரதமருக்கு ஆஸ்திரேலியப் பிரதமர் திரு. மால்காம் டர்ன்புல் நன்றி தெரிவித்துக் கொண்டார்.
பயிற்சிப் பெற்ற பணியாளர்கள் தொடர்பான ஆஸ்திரேலியாவின் விசா கட்டுப்பாடுகளில் கொண்டுவரப்பட்டுள்ள சமீபத்திய மாற்றங்கள் தாக்கம் குறித்து பிரதமர் திரு. நரேந்திர மோடி தனது கவலையை அப்போது வெளியிட்டார். இந்த பிரச்சினை குறித்து இருநாட்டு அதிகாரிகளும் தொடர்ந்து நெருக்கமாக ஆலோசித்து பணியாற்றுவதென இரு பிரதமர்களும் ஒப்புக் கொண்டனர்.
சென்ற மாதம் திரு. மால்கம் டர்ன்புல் இந்தியாவில் பயணம் மேற்கொண்ட பிறகு அதன் தொடர் நடவடிக்கைகள் குறித்தும் இரு பிரதமர்களும் ஆலோசனை நடத்தினார்கள். இருதரப்பு உறவுகளை மேலும் வலுப்படுத்துவதற்கு தேவையான நடவடிக்கைகள் குறித்தும் அவர்கள் பேசினார்கள்.
பிரதமர் அலுவலகம்
திரு. எம். ஜி. வைத்தியா மறைவிற்கு பிரதமர் இரங்கல்
திரு. எம். ஜி. வைத்தியா மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார்.
“திரு. எம். ஜி. வைத்தியா, ஓர் தலைசிறந்த எழுத்தாளர் மற்றும் பத்திரிகையாளர். பல தசாப்தங்களாக ஆர்.எஸ்.எஸ் இயக்கத்திற்கு அவர் சிறப்பான பங்களிப்பை வழங்கினார். பி.ஜே.பியை வலுப்படுத்தவும் அவர் கடுமையாக உழைத்தார். அவரது மறைவினால் ஆழ்ந்த துயருற்றேன். அன்னாரது குடும்பத்திற்கும், ஆதரவாளர்களுக்கும் எனது இரங்கல்கள். ஓம் சாந்தி.” இவ்வாறு பிரதமர் வெளியிட்டுள்ள சுட்டுரைச் செய்தியில் குறிப்பிட்டுள்ளார்.
பஞ்சாயத்து ராஜ் அமைச்சகம்
கிராம ஊராட்சிகள் டிஜிட்டல் மயமாக்கல்
டிஜிட்டல் இந்தியா திட்டத்தின் கீழ், பஞ்சாயத்து ராஜ் அமைச்சகம் நாட்டின் அனைத்து மாநிலங்கள் / யூனியன் பிரதேசங்களில், ஊராட்சிகளை டிஜிட்டல் மயமாக்கும் திட்டத்தை தீவிரமாக செயல்படுத்தி வருகிறது. ஊராட்சிகளின் செயல்பாடுகளை சீரமைத்து, வெளிப்படையான, பொறுப்பான மற்றும் செயல்திறன் மிக்கதாக மாற்றுவதே இதன் நோக்கமாகும். திட்டமிடல், கணக்கியல் மற்றும் வரவு செலவுத் திட்டம் போன்ற ஊராட்சிப் பணிகளை எளிமைப்படுத்த அமைச்சகம் இ-கிராம் ஸ்வராஜ் என்ற கணக்கியல் பயன்பாட்டை அறிமுகப்படுத்தியுள்ளது.
மேலும், நாட்டில் உள்ள அனைத்து ஊராட்சிகளுக்கும் அகண்ட அலைவரிசை இணைப்பை வழங்க பாரத்நெட் திட்டத்தை தொலைத்தொடர்புத் துறை செயல்படுத்தி வருகிறது. ஒரு லட்சம் கிராம ஊராட்சிகளை இணைக்கும் திட்டத்தின் முதல் கட்டம் 2017 டிசம்பரில் நிறைவடைந்தது. பாரத்நெட்டின் முதல் கட்டத்தின் கீழ், 1.23 லட்சம் ஊராட்சிகளில், சுமார் 1.22 லட்சம் ஊராட்சிகள் சேவைக்கு தயாராக உள்ளன. மீதமுள்ள ஊராட்சிகளை இணைக்கும் வகையில் இரண்டாம் கட்டப் பணிகள் நடைபெற்று வருகின்றன. பாரத்நெட் திட்டத்தின் இரண்டாம் கட்டத்தின் கீழ் ஒதுக்கீடு செய்யப்பட்ட 1.44 லட்சம் கிராம ஊராட்சிகளில் 77,000 க்கும் மேற்பட்ட கிராம ஊராட்சிகள் சேவைக்கு தயார் நிலையில் வைக்கப்பட்டுள்ளன.
மாநிலங்கள் மற்றும் யூனியன் பிரதேசங்களில் உள்ள ஊரக வளர்ச்சி முகமைகளை வலுப்படுத்தவும், மேம்படுத்தவும் பஞ்சாயத்து ராஜ் அமைச்சகம் பல்வேறு நடவடிக்கைகளை எடுத்து வருகிறது. சிறப்பாக செயல்படும் ஊராட்சிகளை ஊக்குவித்தல், ஊராட்சிகளின் திறன் மேம்பாட்டிற்கு நிதி மற்றும் தொழில்நுட்ப உதவிகளை வழங்குதல், நிதிநிலை அறிக்கை, கணக்கியல் மற்றும் தணிக்கை முறைகளை வலுப்படுத்துதல், ஊராட்சிகளின் பங்கேற்பு கிராம ஊராட்சி மேம்பாட்டுத் திட்டங்களைத் தயாரிப்பதில் மாநிலங்களுக்கு உதவுதல் உள்ளிட்ட பல்வேறு நடவடிக்கைகள் மேற்கொள்ளப்பட்டுள்ளன.
மத்திய பஞ்சாயத்து ராஜ் இணையமைச்சர் திரு கபில் மோரேஸ்வர் பாட்டீல் மாநிலங்களவையில் எழுத்து மூலம் அளித்துள்ள பதிலில் இதனை தெரிவித்துள்ளார்.